Alans Deils

**Alans Hjū Deils** (; dzimis 1947. gada 6. maijā) ir Jaunzēlandes, austrāliešu un amerikāņu aktieris. Plašāk pazīstams kā Kalebs Nikols seriālā *[[The O.C.]]*, Džozefs Anderss seriālā "Dinastija", Bredfords Mīdijs seriālā "Neglītā Betija" un Čārlzs Vidmors seriālā "Pazudušie". Pazīstams ar lomām seriālos "Reiz sensenos laikos", "", "24 stundas" un "X Faili. Slepenās lietas", kā arī filmās "Priesteris", "Meitene ar pūķa tetovējumu" un "Kapteinis Amerika: Ziemas kareivis". Deils atveidoja arī vienu no galvenājiem lomam austrāliešu ziepju operās "Kaimiņi" (1985—1993) un *[[The Young Doctors]]* (1979—1983).

Alans Deils ir vislabāk pazīstams ar savām autoritāru un konservatīvu cilvēku lomām, bieži vien lieliem biznesmeņiem, ģenerāļiem vai svarīgām valdības amatpersonām, "kas izstaro bagātību, pašapmierinātību un nopietnību".

## Dzīvesgājums
Alans Deils piedzima 1947. gada 6. maijā Danīdinā, Jaunzēlandes Dienvidsalā. Viņš sāka interesēties par teātri pusaudža gados, kad viņa vecāki Oklendā uzcēla nelielu teātri, kur Deils aizkulisēs vadīja vēja mašīnu un laiku pa laikam uzstājās izrādēs. Skolā viņš piedalījās talantu konkursos un bija arī labs regbija spēlētājs. Pēc skolas beigšanas Alans Deils apsvēra karjeru sportā, bet galu galā izvēlējās teātri.

Pirms aktiera karjeras Alans Deils strādāja dažādos darbos, tostarp pārdeva automašīnas un nekustamo īpašumu, kā arī bija piena piegādātājs. Viņš arī īslaicīgi atgriezās universitātē, lai pamēģinātu iegūt grādu jurisprudencē.

## Karjera
1978. gadā, uzzinot, ka kāds radio dīdžejs pārtrauca darbu tiešraidē, Alans Deils pārliecināja radiostacijas vadību viņu nolīgt. Tajā pašā dienā, kad viņam bija paredzēta pirmā uzstāšanās radio, viņš ieguva lomu televīzijas seriālā *Radio Waves*, kur debitēja kā viens no galvenajiem varoņiem. Tomēr seriāls bija īslaicīgs un pēc deviņiem mēnešiem tika atcelts. Pēc aktiera teiktā, tā kā Jaunzēlandē tolaik nebija ne attīstīta teātra, ne televīzijas industrijas un viņš vairākus mēnešus bija bez darba, Deils nolēma pārcelties uz Austrāliju.

Sidnejā Alans Deils pieteicās Nacionālajā dramatiskās mākslas institūtā, taču tika noraidīts, jo bija daudz vecāks par pārējiem kursabiedriem. Tomēr viņš ieguva galveno lomu seriālā *[[The Young Doctors]]*, kur spēlēja no 1979. līdz 1983. gadam, vienlaikus strādājot arī nepilnu slodzi radio. 1985. gadā Alans Deils ieguva galveno lomu ziepju operas "Kaimiņi" pirmajā sezonā. Tur viņš atveidoja lomu astoņus gadus, līdz aizgāja konflikta ar seriāla veidotājiem dēļ. Kā Deils vēlāk atcerējās, darbs pie šī seriāla bija viņa sliktākā pieredze, jo pēc viņa vārdiem, producenti nepietiekami atalgo aktierus, neskatoties uz seriāla lielajiem panākumiem gan Austrālijā, gan ārzemēs. Pēc daudziem strīdiem, 1993. gadā Deils pameta seriālu, un viņa varonis seriālā nomira no sirdslēkmes. Pēc tam Deilam bija grūti atrast darbu, jo viņu bieži asociēja ar viņu varoni no seriāla "Kaimiņi". 1995. gadā Deils īsi atgriezās Jaunzēlandē, lai filmētos kopā ar savu kolēģi seriālā *Plainclothes*, taču seriāls tika ātri atcelts, un Deils atgriezās Austrālijā. Pēc vairākām epizodiskām lomām citos seriālos 1999. gadā Deils filmējās televīzijas filmā *[[First Daughter]]*, amerikāņu filmā, kas tika uzņemta Austrālijā. Pēc aktiera teiktā, filmēšanas laikā viņš nejauši dzirdējis vienu no producentiem lamājamies un kliedzam par to, cik daudz naudas pelna viens no amerikāņu aktieriem, kurš papdilus tam vēl lidoja pirmajā klasē uz filmēšanas laukumu. Pēc tam Alans Deils nolēma doties uz ASV un izmēģināt veiksmi kā aktierim Holivudā.

Kopā ar savu pašreizējo sievu un divus gadus veco dēlu Alans Deils pārcēlās uz ASV, Losandželosā, par pārcelšanos stāstot tikai tuviem draugiem. Losandželosā viņš sevi reklamēja kā lētu, pusmūža aktieri un sāka iegūt nelielas lomas populāros televīzijas seriālos. No 2000. līdz 2001. gadam viņš spēlēja trijās seriāla *[[ER (seriāls)|ER]]* sērijās, bet 2002. gadā parādījās trijās seriāla "X faili. Slepenās lietas" sērijās, iepriekš piedaloties 2001. gada atvasinātajā seriālā *[[The Lone Gunmen]]*. Pēc valdības un tiesībaizsardzības iestāžu darbinieku lomām seriālos *[[JAG]]* un "Rietumu spārns" Alans Deils turpināja spēlēt nopietnus valdības pārstāvjus seriālā "CSI Maiami", kā arī astoņās seriāla "24 stundas" sērijās. 2003. gadā Alans Deils ieguva savu pirmo nozīmīgo lomu amerikāņu televīzijas seriālā *[[The O.C.]]*, kur viņš spēlēja līdz 2005. gadam. Aktieris vēlāk teica, ka bija vīlies, kad viņam paziņoja, ka viņa varonis tiks nogalināts pēc otrās sezonas, taču, iespējams, tas nāca par labu, jo *The O.C.* reitingi nākamajā sezonā kritās un recenzijas kļuva sliktākas. No 2003. līdz 2016. gadam Alans Deils periodiski parādījās seriālā "", kur viņš atkārtoja savu lomu no seriāla *JAG*. Alans Deils sāka filmēties arī filmās, spēlējot otrā plāna lomas tādās filmās kā "Zvaigžņu ceļš: Atriebība" un "Holivudas policisti".

2006. gadā Alans Deils ieguva galveno lomu jaunajā seriālā "Neglītā Betija", kurā viņš spēlēja līdz 2007. gadam. Pēc pilotsērijas filmēšanas Deils uzzināja par atlasi Čārlza Vidmora lomai vienā seriāla "Pazudušie" otrās sezonas epizodē, un pēc noklausīšanās šo lomu ieguva. Viņa varonis vēlāk parādījās arī vienā trešās sezonas epizodē, taču Deils nebija pārliecināts, vai viņš seriālā parādīsies vēlreiz, tāpēc 2008. gadā viņš devās uz Angliju, kur piecus mēnešus Londonā uzstājās mūziklā *Spamalot*. Tomēr ceturtajā sezonā Deila varonim bija jāparādās četrās epizodēs, tāpēc "Pazudušie" komanda devās uz Londonu, lai filmētu ainas ar Deilu, jo viņš nevarēja atlicināt laiku, lai dotos uz Havaju salām, kur seriāls tika filmēts. Piektajā sezonā Alana Deila līgums ietvēra iespēju kļūt par galveno aktieri, taču tas nenotika, lai gan Deila varonim bija paplašināta loma piektajā un sestajā sezonā. 2008. gadā Alans Deils parādījās nelielā lomā filmā "Indiana Džonss un kristāla galvaskausa karaļvalsts", bet 2011. gadā viņš atveidoja lomas filmās "Meitene ar pūķa tetovējumu" un "Priesteris".

Alans Deils filmējās piecās seriāla "Svīta" sērijās, kā arī 2015. gada tāda paša nosaukuma filmā, kas ir seriāla turpinājums. 2014. gadā viņš filmējās filmā "Kapteinis Amerika: Ziemas kareivis". Pēc tam viņš turpināja spēlēt nelielas lomas seriālos "Svešais starp savējiem" un "Ķermenis kā pieradījums". Deils piedalījās arī deviņās seriāla "Reiz sensenos laikos" sērijās, ko veidojuši seriāla "Pazudušie" scenāristi, un vienā seriāla *[[Person of Interest]]* sērijā, ko veidojis seriāla "Pazudušie" veidotājs Dž. Dž. Eibramss. No 2014. līdz 2015. gadam Alans Deils filmējās īslaicīgā seriālā *[[Dominion]]*. 2017. gadā aktieris pievienojās seriālam "Dinastija", kas ir 1981. gada tāda paša nosaukuma seriāla atsāknējums. Viņš atveidoja vienu no galvenajām lomām līdz 2021. gadam, kad pameta seriālu. 2018. un 2019. gadā Alans Deils atgriezās kā vieszvaigzne seriālā "Kaimiņi", neskatoties uz sava tēla nāvi. 2024. gadā Alans Deils filmējās trijās seriāla *[[Wreck]]* sērijās, bet 2025. gadā — četrās seriāla *[[Assassin]]* sērijās.

## Personīgā dzīve
1968. gadā Alans Deils apprecējās ar savu draudzeni Klēru. Pāris izšķīrās 1979. gadā, un Deils kopā ar saviem dēliem Saimonu un Metjū palikā Austrālijā, kāmēr Klēra atgriežas Jaunzēlandē. Vēlāk Saimons kļuva par dīdžeju radiostacijā *Kiss 100*, bet Metjū kļuva par aktieri un rakstnieku.

1990. gadā Alans Deils apprecējās otro reizi — ar Treisiju Pīrsoni, kura 1986. gadā kļuva par Mis Austrāliju. Viņi satikās 1986. gadā un apprecējās 1990. gada aprīlī. Pārim ir divi dēli — Niks un Daniels.

## Izvēlēta filmogrāfija

### Lomas filmās

### Televīzija

## Atsauces